Diari Oficial de la Generalitat Valenciana


Sumari del DOGV 5911, del 11-12-2008 (2008/14050)

Notificació de proposta de resolució a Joaquín Marques Aznar. Expedient número VIVI/049804/120.
-----------------------------------------------------------------------------------------------

### Dades del document

Número de DOGV
:   5911

Data del DOGV
:   11-12-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/14587


Data del document
:   23-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de proposta de resolució a Joaquín Marques Aznar. Expedient número VIVI/049804/120. [2008/14230]  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, us notifiquem la proposta de resolució a Joaquín Marques Aznar amb expedient VIVI/049804/120.  
Per ordre de l'instructor del procediment sancionador referenciat, a l'efecte previst en la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, i en la Llei 8/2004, de 20 d'octubre (DOGV 21.10.2004) de la Generalitat, de l'habitatge de la Comunitat Valenciana, us traslladem la proposta de resolució d'aquest, la qual us notifiquem perquè en prengueu coneixement, amb l'advertiment que en el termini de quinze dies comptadors des de l'endemà de la seua recepció podreu al·legar el que considereu oportú en la vostra defensa, d'acord amb el que estableix l'article 19 del Reial decret 1398/1993, de 4 d'agost, pel qual s'aprova el Reglament de Procediment Sancionador, i que els documents que consten en procediment són:  
1r. Denúncia  
2n. Informe tècnic  
3r. Orde d'obres  
4t. Plec de càrrecs  
València, 23 de gener de 2008.- La secretària d'actuacions: Isabel Sánchez Bodoque.  
«Proposta de resolució  
Vist el procediment sancionador VIVI/049804/120 seguit contra Joaquín Marques Aznar per infracció del règim legal que regula els habitatges de protecció oficial, iniciat per ordre del cap del Servei Territorial d'Habitatge i Projectes Urbans.  
Vist que són fets provats i així es declara, que l'habitatge situat a Alcàsser, Carrer Joaquín Sorolla, número 37, presentava les deficiències assenyalades en el plec de càrrecs.  
Vist que la denúncia que va originar aquest procediment la formula José L. Corbin Sales.  
Vist que l'instructor no considera procedent la pràctica de prova, a més de la ja practicada i que consta en informe tècnic.  
Vist que es formula a l'expedientat l'oportú plec de càrrecs.  
Vist que al plec de càrrecs no es formulen al·legacions.  
Atés que han transcorregut més de sis mesos des de la iniciació del procediment.  
Atés que d'acord amb el que estableixen els articles 16 de la Llei 1/1997, de 21 de febrer, i 78.1 de la Llei 8/2004, de 20 d'octubre, ha transcorregut el termini de prescripció de les infraccions de les quals les deficiències contingudes en el plec de càrrecs podrien resultar constitutives.  
Atés que l'article 111.3 del Decret 2114/1968, de 24 de juliol, Reglament d'Habitatges de Protecció Oficial, estableix que si en el transcurs de cinc anys des de la qualificació definitiva es manifesten vicis o defectes de la construcció que fan necessàries obres de reparació, podrà ser imposada la realització d'aquestes al promotor.  
Atés que dels fets continguts en el segon vist resulta responsable Joaquín Marques Aznar com a promotor de l'edifici.  
Atés que és competent per a resoldre aquest procediment el cap del Servei Territorial d'Habitatge i Projectes Urbans, d'acord amb les facultats que a aquest efecte li confereix l'Ordre de 15 de febrer de 2007 de la Conselleria de Territori i Habitatge.  
Vistes la Llei 1/1997, de 21 de febrer, de la Generalitat Valenciana, de Règim Sancionador en Matèria de d'Habitatge; la Llei de Règim Jurídic de les Administracions Públiques, i la resta de normes de general i pertinent aplicació, l'instructor que subscriu us eleva la següent, proposta de resolució:  
1. Declarar la prescripció de la infracció i la inexistència de responsabilitat derivada d'infracció administrativa.  
2. Obligar Joaquín Marques Aznar, com a promotor de l'edifici, a realitzar, ell mateix o al seu càrrec, en el termini màxim de quinze dies, les obres següents:  
- Porta número 7, reparació de filtracions al centre del menjador procedents de la coberta de la part superior, mitjançant les impermeabilitzacions suficients amb l'alçament de paviment que calga.  
- Reparació de filtracions al garatge en distints punts de la paret mitgera que dóna a la zona de rampa des de solar limítrof, mitjançant les impermeabilitzacions suficients.  
- Obertura de sostre d'escaiola amb sanejament de la part inferior de revoltons fissurats o partits amb reposició de peces d'aplacat d'escaiola amb sanejament de la part inferior de revoltons fissurats o partits amb reposició de peces d'aplacat d'escaiola.  
València, 23 de gener de 2008.- L'instructor: Arturo Herráez Sánchez.»